— 166 — 
først imøte, naar den iagttages ute i den fri natur og paa 
meget nært hold. 
Skjønt munken er utbredt øver størstedelen av Europa, 
Vestasien og flere av Atlanterhavets øgrupper, kan den neppe 
nogensteds betegnes som talrik eller endog som almindelig. 
Den optrær som oftest spredt og parvis eller idetmindste 
faatallig, og paa mange steder mangler den fuldstændig eller 
optrær bare under træktiderne. 
I Norge optrær den ogsaa spredt over store deler av landet 
helt op til Maalselvdalen i Tromsø stift (69° n. br.). 
Paa fjeldsiderne gaar den undertiden op til de øvre birke- 
lier, hvilket dog efter mine erfaringer fra de vestlige fjord¬ 
strøk hører til de sjeldne undtagelser. 
I den vestlige skjærgaard har jeg kun truffet den paa 
de større øer, saaledes paa Askøen, Sartor, Tysnes og Stord, 
samt desuten paa Holsnø, Osterø og paa Radøens sydøstside. 
Paa den yttre ørække har jeg derimot endnu ikke obser¬ 
vert den, og jeg anser det for meget litet sandsynlig, at den vil 
findes paa de mindre øer og holmer utenfor kysten, undtagen 
muligens under træktiderne. 
Nogen egentlig skogfugl i dette ords snevreste forstand 
er munken ikke, og i de tættere og mere sammenhængende 
skogstrækninger vil man derfor søke den forgjæves. 
Dens yndlingsopholdsteder hos os er de varme dalsider, 
lavningerne og de lavere aaslandskaper med spredt og helst 
sterkt blandet træbevoksning og en passende underskog, 
hvori tornede eller naaleklædte lavere busker ikke maa 
mangle, samt større haver eller parker med enkelte store 
løvrike trær, helst saadanne som er omgit av tætte hegn av 
gran eller hagtorn, eller hvori der findes barlindbuskadser, 
buxbomhækker eller andre tættere beplantninger med zir- 
eller bærbusker. 
Paa aapne lyngheier eller myrdrag findes den likesaalitt 
som paa flatlandets aapne træløse aker- og engfelter. 
Løvskog er ikke nogen livsbetingelse for den, og den kan 
like saa godt finde sig tilrette i naaleskogens — særlig gran¬ 
skogens — utkanter, naar bare de ovenfor nævnte betingelser 
forøvrig er tilstede. 
